diciembre, 2018 | CATACULTURAL - Part 2\nA partir del diumenge 6 de gener, a les 22.40 estrena la docusèrie “La gran il·lusió”\n12 diciembre, 2018 Activitats, CinemaCatacultural\nA partir del diumenge 6 de gener, a les 22.40, just després del “30 minuts”, TV3 estrena la docusèrie “La gran il·lusió”, dirigida per Àlex Gorina i Esteve Riambau, amb la realització de Mai Balaguer.\nEl programa explica per primera vegada la Gran Història i les petites històries del cinema a Catalunya des dels inicis, l’any 1896, fins a la dècada dels 50.\n“La gran il·lusió” mostra l’aventura d’un cinema supervivent i en destaca els moments més decisius prioritzant les experiències humanes abans que l’opinió dels experts. Sense presentador, perquè sigui totalment atemporal, la sèrie dona veu als testimonis i protagonistes d’aquesta història.\n“La gran il·lusió” és una producció de TV3 i l’ICEC-Filmoteca de Catalunya amb la col·laboració de Costa Est Audiovisuals i EGE\nESPECIAL NADAL – «QUINA FEINADA» de Roger Pera i Ventura Pons del 20 de desembre al 13 de gener.\n11 diciembre, 2018 TeatreCatacultural\nDos mesos després del gran èxit de «QUINA FEINADA» (Fully Commited), el pròxim 20 de desembre a les 20:30h, torna a la SVG l’obra protagonitzada per Roger Pera que ens acompanyarà durant les festes de Nadal.\nAquest èxit de Broadway ara ja ha triomfat a Barcelona després de fer temporada a la nostra sala, degut l’èxit que va tenir hem decidit reprogramar aquesta comèdia nadalenca durant les festes.\nA més a més arriba amb un esdeveniment especial, farem funció especial la NIT DE CAP D’ANY a les 22h amb raïm, cotilló i festa.\nPer tant, per a tots aquells que no van poder veure-la a l’inici de la temporada ara tenen l’oportunitat de gaudir d’aquest treball d’orfebreria actoral en el que un mateix actor representa a més de 20 personatges.\nUna producció de TOP HAT PRODUCCIONS.\nDel 20 de desembre al 13 de gener.\nDijous i divendres a les 20:30h / Dissabtes i diumenges a les 19:00h\nFUNCIÓ ESPECIAL CAP D’ANY: 22h\nSi a EE.UU. aquest èxit novaiorquès el protagonitza en Jesse Tyler Ferguson (el pèl roig de la sèrie Modern Family), a l’adaptació catalana és en Roger Pera el que es posa a la pell d’aquest agent de reserves d’un luxós restaurant de la ciutat comtal. Per ell passen totes les trucades, totes les reserves i totes les històries al llarg d’una tarda freda d’hivern on ell serà els més de 20 personatges que hi apareixen. Un treball d’orfebreria actoral i un esforç vocal sense precedents que us deixarà bocabadats, us farà riure i us emocionarà.\nDirecció i adaptació VENTURA PONS\nText BECKY MODE\nAdjunt de Direcció MINGO RÀFOLS\nDisseny escenografía i vestuari JORDI BULBENA\nDisseny de Llums DANIEL GENER\nProducció Executiva BLAI PERA\nDisseny gràfic DANIEL BALLESTEROS\nEl boom de la publicitat. Reclams de llauna, cartró i rajola del 14 de desembre de 2018 i fins al 31 de març del 2019 al Museu del Disseny\n6 diciembre, 2018 ExposicionsCatacultural\n«El boom de la publicitat. Reclams de llauna, cartró i rajola. 1890-1950» es podrà veure des del 14 de desembre de 2018 i fins al 31 de març del 2019 al Museu del Disseny. Un recorregut a través de 250 peces per imatges publicitàries icòniques de marques i productes d’ús quotidià provinents de la Col·lecció Mateu Llinàs i Audet de Barcelona -llauna i cartró- i del Museu de Manises de València-ceràmica-. L’Ajuntament de Barcelona publica el llibre que recull tota l’obra gràfica de l’exposició.\nInauguració 13.12.2018 a les 19.30h\nLa niña gorda 19/12/18 al 04/01/19 Sala Tallers TNC\n6 diciembre, 2018 TeatreCatacultural\nUna de les millors novel·les de la literatura catalana per primera vegada adaptada al teatre\nEspectacle de l’Epicentre Rusiñol\nMercado de Navidad, Paje Real, chocolate y Gospel en el Cotton House Hotel 15 y 16 de diciembre\n5 diciembre, 2018 Activitats, ActualitatCatacultural\nPor primera vez se celebrará una edición especial de la Algodonera Market Lab durante sábado y domingo, dos días de 12h a 19h donde se dejará ver la mejor selección de regalos para acertar esta Navidad. Además, para estas fechas festivas, el Cotton House Hotel ofrece una programación especial de actividades para complacer a grandes y pequeños: la obra de Teatro de la compañía Piccolo Barcelona, el Cotton Christmas Wishlist con merienda en el Atelier, además de otras actividades para compartir en familia como el concierto de navidad de gospel con Musica’ls Choir o la visita del Paje Real para que los más pequeños entreguen su carta a SSMM los Reyes Magos.\nLa festa mundial del curtmetratge converteix el CCCB en l’epicentre del cinema més lliure i jove 15 de desembre\n4 diciembre, 2018 Activitats, Actualitat, ExposicionsCatacultural\nLa festa mundial del curtmetratge converteix el CCCB en l’epicentre del cinema més lliure i jove.\nLa festa del curtmetratge El Dia Més Curt, que se celebra a més de trenta països, torna a la ciutat el 15 de desembre. El Centre de Cultura Contemporània de Barcelona (CCCB), amb una programació de sis hores seguides, es converteix en l’epicentre del cinema més lliure i jove.\nEl cinema de curta durada viu un moment daurat. En la societat digital el públic està àvid de veure històries curtes. Catalunya n’és una referència mundial, com ho demostren els èxits recents en festivals internacionals i premis de prestigi.\nA Barcelona es presenten alguns dels millors curts de la temporada i també joies amagades de fa uns quants anys. Un programa de cinema de qualitat i per a tots els gustos.\nDRAPART 2018 – AQUEST CAP DE SETMANA 8 I 9 DE DESEMBRE – FESTIVAL INTERNACIONAL D’ART SOSTENIBLE – MUSEU MARITIM DE BARCELONA\nPROJECTES DESTACATS PRESENTS A DRAP-ART 18\n– Responsables d’Ocean Sole arriben a Drap-Art des de Kènia per donar veu a la seva iniciativa “Flipflop Recycling”, que reutilitza xancletes trobades a la sorra de les platges per crear animals gegants de colors i posar la creativitat al servei de l’oceà. Actualment donen feina a més de 800 persones al país africà. (VEURE FOTOS). Al Drap-Art 18 muntaran en directe una girafa gegant de més de 2 metres amb aquests materials.\n– Alvaro Soler Arpa, escultor i representant a Espanya de Plastic Pollution Coalition, una de les organitzacions més importants del món en la lluita contra el plàstic d’un sol ús, també participarà a Drap-Art amb la seva obra i donant a conèixer les iniciatives de l’organització.\n22a edició del Festival Internacional d’Art Sostenible de Catalunya\n8 i 9 desembre 2018, 11h a 20h\n-Exposició de 60 obres d’art i 50 artistes que creen sorprenents peces amb deixalles i residus\n-Intervencions artístiques en directe, gastronomia, conferències, tallers i música en viu\n-Un cap de setmana per conscienciar a través de l’art sobre les problemàtiques mediambientals i socials en la Mediterrània.\nEls propers 8 i 9 de desembre, Drap-Art 18 convertirà el Museu Marítim de Barcelona en el centre de la cultura mediterrània durant un cap de setmana: deixalles i residus que esdevenen obres d’art per reclamar uns mars i oceans més sostenibles, gastronomia mediterrània per donar protagonisme als productes autòctons, artistes creant instal·lacions en directe per denunciar la problemática de la immigració, música en vie per apropar els sons mediterranis a la ciutat, conferències i tallers amb activitats per a tots els públics.\nL’objectiu del festival, que enguanya celebra la seva 22ena edició, és fer una mirada a la problemàtica social, ecològica i mediambiental dels mars i el Mediterrani per aconseguir respostes col·lectives cap a un desenvolupament més sostenible.\nPlàstics i deixalla que esdevenen art. 60 obres i 50 artistes.\nEspectaculars vestits a partir de materials i tèxtils que evoquen el corall marí (foto 1. Evanescence. Paola Idrontino); composicions a base de plàstics i objectes trobats al mar que esdevenen pintures romàntiques (foto 2. New Ophelia. Jana Alvarez); animalaris ficticis amb ossos d’animals, filferros i residus plàstics per denunciar l’impacte tòxic del consum a la natura (foto 3. Vida Tóxica. Alvaro Soler); làmpades amb formes de peixos trobats a la platja de la Barceloneta que passen a ser aquaris (foto 4. Atún y Bacalao. Hache Creativa); màquines d’escriure antigues que adopten formes de medusa per transmetre la necessitat de comunicar sobre la contaminació marina (foto 5.Medusa. Quim Rifà) o collages fets amb samarretes publicitàries i pantalons texans per donar visibilitat a la immigració (foto 6. Invisibles. Jesús Martín). Així fins a 60 obres de 50 artistes diferents.\nLa majoria de les obres de l’exposició col·lectiva d’enguany està creada amb deixalla i materials diversos trobats al Mediterrani. I és que Drap-Art 18 se centra especialment en denunciar aquesta problemàtica a través de l’art. Marcel·lí Antúnez (Barcelona), Paola Idrontino (Itàlia), Diana Cohen (Estados Unidos), Yael Olave (Chile), Natalia Politowa (Rusia), Jana Alvarez (Cantabria) o Enric Servera (Menorca) son només alguns dels artistes també presents al festival.\nArt en directe i participatiu al Museu Marítim\nBoris Hoppek, des d’Alemanya, i Francisco de Pájaro, de Barcelona, crearan les seves instal·lacions en directe en la Sala Gran del Museu Marítim. El primer sensibilitzant al públic sobre el tema de la immigració des d’una perspectiva molt personal marcada per l’humor negre. El segon, conscienciant sobre la quantitat de deixalla que generem i que per a l’artista esdevé l’eina perfecta per denunciar el sistema.\nIniciatives internacionals a Drap-Art 18\n“El plàstic és una substància que la terra no pot digerir”. El lema és de Plastic Pollution Coalition (Estats Units), una de les organitzacions més importants del món en la denúncia de la contaminació a causa dels plàstics d’un sol ús (www.plasticpollutioncoalition.org ), i un dels projectes presents a Drap-Art 18 els dies 8 i 9 de desembre. També hi seran Ocean Sole\n(www.oceansole.co.ke), iniciativa africana que reutilitza xancletes velles trobades a les platges per convertir-les en obres d’art i que actualmente dona feina a més de 800 persones a Kènia. Al festival també es podran seguir conferències de Proactiva Open Arms i la seva missió de rescat al mar dels refugiats que arriben a Europa, o Youtuba (www.yotubabarcelona.com), associació que organitza neteges de residus al fons marí de Barcelona. L’última, aquest mes d’octubre, va comptar amb més de 200 participants i va recollir gairebé 570 kilos de residus només en un dia a la platja de la Mar Bella.\n“A Barcelona, i a tota l’àrea mediterrània, la contaminació dels oceans és un dels problemes més urgents. És una de les conseqüències més contradictòries del consum de la societat actual”, comenta Tanja Grass, presidenta de Drap-Art i directora del festival des dels seus inicis. “Quin progres és aquest? El pronòstic de cara al futur no és més optimista. Es calcul·la que l’any 2050 el mar tindrà més plàstic que peixos. La millora de l’ús dels recursos naturals, la reutilització i la solución als problemes derivats de les fronteres marítimes necessiten una solución inmediata”, afirma Grass.\nProgramació completa i més informació: http://www.drapart.org/barcelona-2018/\nTwitter, Instagram, Facebook: @Drapart #DrapArt18\nEl Barrio 8/12 Las Costuras del Alma\n4 diciembre, 2018 MúsicaCatacultural\nOrganitza: Jet Entertainment\nEl Flea: Second Hand Social 9 de diciembre\nEl Flea es el mercado vintage y second hand más grande de Barcelona y está situado al lado de Les Rambles, en frente del Museu Marítim. Vente a pasear y a encontrar ese vestido que te va a costar cuatro duros y que vas a llevar toda la temporada, ese vinilo que hacía años que buscabas o una cámara de fotos antigua. Ven en busca del tesoro perdido, pero sobre todo, ven para comprar segunda mano. Comprando segunda mano hacemos frente al fast fashion, y generamos entre todos menos residuos ¡Reúsa!\nDónde: En el Portal de Santa Madrona (Drassanes, L3)


Contra l'esperpent secessionista - El triangle\nEl periodista del Diari de Girona Albert Soler ha publicat recentment a la Península Barretines i estrelles. Un passeig pel esperpèntic circ de l’independentisme. El llibre, ens adverteix, “no haurias estat possible sense la col·laboració desinteressada del Vivales, Presidentorra, Presidentmas i Jordi Pujol, en aquest últim es fa extensiu l’agraïment a tota la seva família. Com a presidents que han estat, han portat Catalunya a les més altes cotes de la misèria moral, cosa que ha contribuït notablement al fet que aquest llibre pogués sortir a la llum”. També hi ha protagonistes secundaris: “Aquests escriptors, actors, periodistes i frikis de tota mena, que lluiten diàriament perquè no oblidem ni per un moment l’esperpent que va ser el procés. Veure’ls prendre’s seriosament a ells mateixos quan no conviden més que fer-nos riure, és un estímul constant”. Sense oblidar allò que no ha de ser oblidat: “A la premsa afí al règim, especialment a TV3, sense la col·laboració de la qual, totalment interessada, tots els abans esmentats s’haurien perdut en el temps com cerveses quan plou”.\nDestaco dues consideracions de Soler, elementals però clarament subversives a la Catalunya dels nostres dies: “Rodoreda, una de les plomes més grans de tota la literatura espanyola, incloc per igual a homes i dones” (pàg. 194). “Mor Marsé i el que es destaca des dels mitjans oficials [a Catalunya] és que escrivia en castellà, segons sembla el fet de ser un dels millors escriptors catalans de la història és anecdòtic” (pàg. 195). Pensar Rodoreda dins la literatura espanyola sense exclusions i considerar Marsé un escriptor català és a dia d’avui, a .Cat, dos actes de parla-escriptura absolutament revolucionaris. No menys que la conclusió que acompanya el fragment: “Galdós, Marsé… Un poble que valora l’art en funció de l’origen de l’artista, o pitjor encara, de l’idioma en què ha estat escrit un llibre, és un poble destinat a l’extinció. A extingir-se, a més, d’una manera molt curiosa: entrant a poc a poc en el seu propi melic, fins a acabar desapareixent”.\nAfegeixo dos plats forts de menú. Per obrir-los una mica més la gana, sobre dos grans prohoms de país:\nSobre el senyor Artur: “Artur Mas es va passar la primavera del confinament a la seva residència de Vilassar de Mar, no anava a ser un beneit dels que es queden a Barcelona. Ni tan sols li va fer falta empadronar-se, amb jurar que es va traslladar aquí abans de l’estat d’alarma i es va veure obligat a quedar-se, problema solucionat. Tant és que els veïns neguessin la seva versió i l’acusessin d’infringir la llei, per a un tipus que uns anys abans va jurar també que Catalunya independent es convertiria en la Dinamarca de sud, que cap empresa es marxaria de Catalunya a causa del procés i que tots els països europeus estaven esperant amb els braços oberts la república catalana, una mentida més va ser bufar i fer ampolles, ni tan sols va titubejar”(pàg. 121).\nLa santificació del molt ex honorable. “Enviat pel meu diari a cobrir l’acte final de l’escola d’estiu…, allà vaig veure per primera vegada Jordi Xuclà, que era el president de les JNC, ni més ni menys que les joventuts pujolianes… Més que un membre de la reialesa, em va donar la impressió que Pujol era com el Papa. No, molt més: Pujol era Déu, i s’havia aparegut a un grup de nois i noies, que fins a aquell instant probablement creien que Jordi Pujol no existia, que era un invent de la gent gran, que no podia existir un personatge tan incommensurable. I que, si existís, mai es dignaria compartir uns moments amb ells, pobres mortals. En veure’l, hom estava convençut que Pujol considerava el seu pas pel món com una mena de Segon Adveniment “(pàg. 132).\nRecordo el subtítol del llibre: “Un passeig pel esperpèntic circ de l’independentisme”. Com Albert Soler té molt sentit de l’humor, la paraula ‘circ’ encaixa molt bé. Per als que no posseïm en la mateixa mesura i amb idèntica força aquesta excel·lent virtut republicana (entengui’s bé aquí la paraula ‘republicana’), més que circ ens sembla un malviure, un rotllo inaguantable. Per suportar-lo una mica més, el llibre d’Albert Soler és una ajuda excel·lent.\nPrevLa Generalitat mantiene una semana más el confinamiento comarcal y el resto de restricciones\n1 comentari a “Contra l’esperpent secessionista”\n17 d'abril de 2021 a les 13:26\nSou més tòxics q el Covid-19


Un concert de nou corals inaugura el Simposi Mundial de Música Coral | betevé Web\nRedacció btvnotícies diumenge 23 de juliol, 2017 , 12.45\nAquesta trobada s’allargarà fins al 29 de juliol i hi ha previstes fins a una cinquantena d’actuacions arreu de la ciutat\nAquest cap de setmana ha arrencat l'onzena edició del Simposi Mundial de Música Coral amb un concert a l'auditori en què van pujar a l'escenari nou agrupacions corals. L'espectacle va començar amb una actuació de dues formacions sud-coreanes, va seguir amb l'actuació d'una de nord-americana i va tancar amb sis agrupacions del país. El concert inaugural va incloure actuacions amb cobla -es va interpretar 'La Santa Espina'-, a més d'una peça d'estrena de Marc Timon "amb sorpresa final", segons va avançar l'organització.\nCatalunya va exhibir el bo i millor del seu patrimoni coral, amb l'inici del Simposi Mundial de Música Coral, amb un espectacle inaugural que va reunir dalt de l'escenari nou formacions corals -dues de sud-coreanes amb protagonisme durant els primers 10 minuts, seguit de l'actuació d'una de nord-americana i sis més del país- que, entre altres, va incloure peces amb la participació d'una cobla perquè es va interpretar La Santa Espina, la coneguda sardana escrita per Àngel Guimerà i musicada per Enric Morera. Segons va avançar l'organització, en aquest espectacle Marc Timon també va estrenar peça "amb sorpresa final". La idea era que aquesta actuació fos "una representació del patrimoni musical català", va explicar Josep Antoni, coordinador del simposi.\nCorals d'arreu del món\nEn l'onzena edició d'aquest simposi -que s'allargarà fins al 29 de juliol- hi participen un centenar de corals de 17 països diferents. Algunes d'aquestes corals s'encarregaran, quasi en exclusiva, d'actuacions musicals, i altres se sumaran a la resta d'una programació que també inclou conferències i exposicions. Només a Barcelona s'han programat 50 concerts -entre l'Auditori i el Palau de la Música-, i 30 més estaran repartits pel país.\nL’Agrupació Cor Madrigal celebra els 25 anys a L’Auditori amb Maria del Mar Bonet\nL’auditori celebra el Dia de la Música amb la Coral Sant Jordi


Sol·licitud genèrica - Seu Electrònica\nConsultes, suggeriments, queixes i felicitacions\nAcadèmic, investigador i de suport a la recerca\nProveïdors: factures, certificats i partcipació SDA\nMitjançant aquesta eina es poden formalitzar i presentar escrits, sol·licituds i documents adreçats a la UAB.\nAlgunes tramitacions tenen els seus formularis específics que cal adjuntar a la sol·licitud genèrica:\nTràmits per a proves d'accés (PAU/PAP)\nRealitzar el tràmit amb identificació digital al registre electrònic\nAccediu a l'enllaç i seleccioneu la identificació digital amb la qual voleu accedir.\nOmpliu les dades, adjunteu el formulari específic del tràmit escollit i la documentació annexa.\nValideu i envieu\nRebreu un justificant de la sol·licitud, que queda automàticament registrada.\nCom hi puc accedir: Amb identificació digital\nRealitzar el tràmit al registre presencial (formulari pdf)\nObriu el formulari i ompliu les dades.\nImprimiu el formulari.\nSigneu la sol·licitud (en forma manuscrita).\nRegistreu la sol·licitud en qualsevol de les oficines del registre presencial de la UAB.\nCom accedir: Presencial sense identificació digital\nPersona física: la persona sol·licitant actua en nom propi.\nPersona física en representació autoritzada de tercers: qualsevol persona física o jurídica atorga la representació a una tercera persona, amb certificat digital, perquè pugui dur a terme, en nom de la persona representada, els tràmits i les actuacions a la UAB per als quals se l'ha habilitat en el model d'autorització de representació\nNota: el model d'autorització de representació s'ha de signar (de manera manuscrita), escanejar i adjuntar a la sol·licitud, en cas que el tipus de sol·licitant sigui una persona física en representació autoritzada de tercers.\nEl Registre Electrònic és operatiu les 24 hores del dia, durant tots els dies de l'any, però els terminis de tramitació estan determinats per les dates establertes per a cada un dels tràmits.\nA l'efecte del còmput de terminis, la recepció de sol·licituds o documents en un dia inhàbil s'entén que s'ha efectuat el primer dia hàbil següent.\nEl Registre Electrònic es regeix per la data i l'hora oficials.\nEls documents que s'adjuntin al tràmit:\nS'han de generar sense virus informàtics o qualsevol altre codi maliciós.\nS'han de poder visualitzar i imprimir sense necessitat de contrasenya.\nHan de tenir un dels formats següents: jpg, .jpeg, .odt, .odp, .ods, .docx, .xlsx, .pptx, .pdf, .png, .rtf, .svg, .tiff, .txt, .xsig, .xml\nPer tal millorar de l'eficiència de les plataformes informàtiques i de les vies de comunicació disponibles, es limita l'extensió dels documents adjunts a un màxim de 5 Mb i es permet adjuntar un màxim de 5 documents.\nOficina d'Assitència en Matèria de Registre (OAMR)\nRequeriments del registre electrònic\nTràmits i gestions amb identificació digital\nTerminis de tramitació\nPreguntes freqüents sobre aquest tràmit\nEdifici del Rectorat Campus de la UAB\nTel. 93 581 20 29


Exposició creada per la Direcció General de Política Lingüística per donar a conèixer la figura i l'obra de Pompeu Fabra.-\nEmociona't que és Nadal\nLa coral del CNL Montserrat, Cor Obert, formada per alumnes i participants del Voluntariat per la llengua actuarà el 3 de gener, a les 8 del vespre, al Teatre Conservatori, per celebrar el Nadal amb altres col.\nA les 16:14 h.\nComencen els cursos de català del trimestre gener-març a tots els serveis i oficines del CNL de Tarragona.\nTots els serveis i oficines\nLes classes a Badalona i Sant Adrià comencen els dies 8 i 9 de gener\nT'has inscrit a un dels nostres cursos de català? Recorda que les classes comencen aquesta setmana! Al rebut de la inscripció hi ha la data exacta, l'horari del curs i l'adreça de l'aula.\nAl proper club de lectura de llengua catalana que es fa a la Biblioteca Sofia Barat es comentarà l'obra Anna Frank. El diari d'una noia. Us hi podeu inscriure al taulell de la biblioteca, on us deixaran en préstec el llibre.\nEls alumnes i voluntaris lingüístics de Montmeló van al programa Està passant de TV3\nTV3 emet diàriament un informatiu en to satíric, l'Està passant. És un programa que explica les notícies d'actualitat des d'un punt de vista humorístic sense deixar de mostrar la realitat del páis.\nCarrer de la TV3, s/n 08970\nL'escriptora Nadia Ghulam oferirà una xerrada als alumnes de la Delegació de Sant Martí del CNL de Barcelona el proper 11 de gener a les 10 h al Centre Cívic El Besòs.\nCentre Cívic El Besòs (Rambla de Prim, 87)\nEl documental 'Silvana' a Llorenç del Penedès\nCasa de la Cultura (c. Mestre González, 6)\nTaller Llegir per parlar a Sant Martí\nEl proper 14 de gener, de 10 a 11.30 h, la Delegació de Sant Martí del CNL de Barcelona organitza un taller de Llegir per parlar, al Casal de Gent Gran Quatre Cantons.\nCasal de Gent Gran Quatre Cantons (Camí Antic de València, 96, baixos)\nClub de lectura de nivell mitjà a Nou Barris\nAl proper club de lectura de nivell mitjà de Nou Barris es comentarà l'obra Barcelona no existeix, de David Castillo. Per inscriure-s'hi cal fer-ho al taulell de préstec de la biblioteca on es fa el club.\nSessió inicial 1: "Les persones i el temps". Per als qui necessiten una primera introducció a la llengua catalana, oferim unes sessions per treballar el vocabulari i les expressions bàsiques.


La publicitat en temps de coronavirus\nQuè passa amb la publicitat quan hi ha un entorn econòmic inestable? Què passa amb els mitjans de comunicació que viuen de la publicitat? Anuncis, diners i poder, amb Jon Sindreu i Toni Rodon.\nLes festes majors, negoci econòmic i polític\nEls alcaldes que es gasten més diners en festes majors tenen més opcions de revalidar el càrrec? Amb en Toni Rodon i en Jon Sindreu, parlem sobre el negoci econòmic i polític de les festes majors.\nDiplomàcia i negocis: els contractes milionaris que aconsegueixen els caps d'estat\nL'AVE de la Meca és només un dels múltiples exemples de com els caps d'estats, dues monarquies en aquest cas, es posen d'acord per adjudicar contractes milionaris d'infraestructures, materials o productes de tot tipus. En parlem amb en Jon Sindreu i en Toni Rodon.\nQui és manifesta més, l'esquerra o la dreta?\nAmb en Toni Rodon i en Jon Sindreu parlem sobre les manifestacions: qui surt al carrer? Per a què serveixen? I quines conseqüències econòmiques poden tenir?\nLa marxa de Nissan o Catalunya sense indústria\nQuè representa la marxa de Nissan per a Catalunya? Es pot nacionalitzar? Què s'ha fet i què no per salvar la fàbrica? En parlem amb en Jon Sindreu i en Toni Rodon.\nHi ha massa bars?\nAmb en Jon Sindreu i en Toni Rodon, entrem en el negoci dels bars: com funcionen? Per què n'hi ha tants? La crisi del coronavirus provocarà que se'n tanquin en massa?\nCap a una nacionalització de les empreses essencials?\nLa crisi econòmica generada pel coronavirus comportarà una nacionalització de les empreses considerades essencials? Què passa quan es nacionalitza una companyia? En parlem amb Jon Sindreu i Toni Rodon.\nCada vegada farem més teletreball?\nAmb en Jon Sindreu i en Toni Rodon parlem sobre el treball a distància. Quins avantatges té? Quins problemes planteja aquest sistema laboral?\nQuant costa ser president del Barça?\nQuin aval econòmic has de tenir per arribar a la presidència del Barça? Si el Barça fos un estat, seria una democràcia? Economia i política del club, amb en Jon Sindreu i en Toni Rodon.\nLa farina és més cara que abans del confinament?\nHas anat a comprar farina? N'has trobat, al supermercat? Et sembla més cara que abans? Amb en Jon Sindreu i en Toni Rodon parlem sobre el preu dels aliments.\nAvions a terra: el coronavirus i el turisme\nAmb en Jon Sindreu i en Toni Rodon parlem sobre les conseqüències de l'epidèmia del coronavirus sobre el turisme mundial: desapareixeran aerolínies? Se n'acabaran nacionalitzant?\nEuropa i el coronavirus: entre la solidaritat i la pèrdua de drets\nAmb el politòleg Toni Rodon expliquem com s'està vivint la pandèmia del coronavirus a la rebotiga de la Unió Europea.


Milers de persones omplin els carrers de Ròtova durant el porrat – Espai del Porrat de Sant Macià de Ròtova\n2020, Blog, Fotos, Notícies porrat\ncomunicacio 25 de Febrer de 2020 25 de Febrer de 2020\nEl porrat de Sant Macià 2020 es converteix en punt de reunió per a les comarques de la Safor i la Vall d’Albaida\nEls carrers de Ròtova s’han omplit durant el porrat de Sant Macià 2020. El municipi ha rebut milers de persones i es converteix en punt de reunió per a les comarques de la Safor i la Vall d’Albaida. No debades, el de Sant Macià se’l coneix com el porrat de l’interior. Durant els quatre dies, aquest fet es va veure reforçat amb la presència d’agrupacions de les dues comarques: les dues muixerangues en van fer una trobada, balladores i balladors de la Safor i la vall blanca van acudir al sarao de la Rondalla Agredolç; i es va inaugurar al municipi dues exposicions d’ambdues comarques.\nL’Ajuntament de Ròtova vol agrair a tots els participants, organitzadors i col·laboradors per la seua contribució a aquesta festa emblemàtica del municipi, i espera poder oferir a la gent una oferta similar per a l’any 2021, una oferta turística i cultural a l’abast de totes i tots.\nEstem contents perquè Ròtova ha obert la porta no solament a la Vall d’Albaida i a la Safor sinó que ha rebut gent d’arreu de les comarques centrals. Els carrers del poble es van omplir de gom a gom, en un cap de setmana en què ens ha respectat l’oratge; i les associacions i el veïnat crec que han pogut gaudir bona cosa. L’èxit del porrat, precisament, és fruit de l’esforç de tota la gent de Ròtova; també, dels comerços, establiments i empreses.\nSense anar més lluny, diumenge, la plaça va gaudir d’un sarao amb una participació com no s’havia vist al poble abans.\nDes del punt de vista de l’organització i la contractació, hem sentat les bases per poder organitzar el porrat de manera més transparent i correcta. En paraules del regidor de Cultura i Turisme Gustavo Morant, “Mamprendre l’organització d’aquesta edició del porrat ha esdevingut un repte a diversos nivells; de gestió, de recuperació, de diferenciació o de participació entre d’altres. Tot i això creiem que els reptes es converteixen en possibilitats per millorar i això mateix és el que hem intentat fer”.\nEl porrat és un projecte, a més, que implica totes les regidories, tots els treballadors i treballadores, els tècnics municipals i moltes entitats col·laboradores.\nCategory: 2020 Blog Fotos Notícies porratTagged: 2020notícies porratporrat de sant maciàròtova\nPrevious Article Activitats de la fira agroalimentària, artesana i turística – Porrat de Sant Macià 2020\nNext Article Guanyadors i guanyadores del sorteig ‘Torna a Ròtova’ – Porrat de Sant Macià 2020\n2020, Blog, Notícies porrat 14 de Febrer de 2020 20 de Febrer de 2020\nEl Porrat de Sant Macià de Ròtova presenta nova imatge i renova espais\n2007, Blog, Vídeos 16 de Febrer de 2015 10 de Març de 2020\nPorrat de Sant Macià 2007 – Vídeo\n2020, Blog, Visites guiades i exposicions 19 de Febrer de 2020 19 de Febrer de 2020\nEl Porrat de Sant Macià 2020 us oferirà 4 exposicions\n2020, Actuacions, Blog, Vídeos 13 de Febrer de 2020 20 de Febrer de 2020\nVine al taller de batukada, amb Kum Kum Tra


La Generalitat reforça en un 43% l'atenció des del 112 durant les Falles\nLa Generalitat reforça en un 43% l’atenció des del 112 durant les Falles\nEl reforç d'aquestes Falles es produeix des d'aquest dijous ,14 de març, fins al dia de San José.\nLa Generalitat, a través de l’Agència Valenciana de Seguretat i Resposta a les Emergències (AVSRE), ha posat en marxa el reforç en els torns d’atenció telefònica del telèfon d’emergències 112 Comunitat Valenciana, amb un 27% més de recursos per a garantir una resposta durant la festivitat de les Falles.\nEl reforç d’aquestes Falles es produeix des d’aquest dijous ,14 de març, fins al dia de San José. Durant aquests dies, s’ha previst que cada torn compte amb 14 persones més de les que atenen diàriament el servei d’emergències entre operadors i operadores, coordinació i supervisió.\nAmb aquest reforç, que es realitza en previsió de la gran quantitat de trucades i incidències ateses en aquests dies festius, la sala d’atenció de trucades passarà de tindre 40 persones com a operadors a 50, mentre que el de coordinació s’eleva de 12 a 16 persones.\nEn concret, els dies de major increment seran entre el diumenge 17 i el dimarts 19, amb increments del 33% i el 38% respecte als torns d’un diumenge o dilluns ordinaris.\nCal recordar que, des del telèfon 112 Comunitat Valenciana, a més d’atendre en castellà i valencià, es dóna resposta en francés, anglés i alemany durant tot l’any, la qual cosa resulta especialment necessari en dies com aquests, amb una elevada presència de turistes estrangers.


Barcelona, 23 d'octubre de 2012\nImpulsar els sistema universitari català per situar-lo als nivells d’excel·lència que ha assolit l’R+D en els darrers deu anys i fomentar la inversió privada i la transferència de coneixement al sector productiu. Aquests són els dos grans reptes del sistema de recerca català que el secretari d’Universitats i Recerca, Antoni Castellà, ha fixat en la seva intervenció en l’obertura de la trobada anual de la xarxa European Parliamentary Technology Assessment (EPTA) que enguany organitza el Consell Assessor del Parlament de Catalunya sobre Ciència i Tecnologia (Capcit).\nDurant dos dies assessors en matèria científica i tecnològica de parlaments d’arreu d’Europa s’han reunit al Parlament. La cambra catalana ha organitzat la trobada amb la col·laboració del Departament d’Economia i Coneixement, i el de Salut. El tema de debat han estat els reptes en el camí cap a la medicina personalitzada.\nEn el seu discurs, el secretari d’Universitats i Recerca, Antoni Castellà, ha destacat que Catalunya és actualment un dels països més dinàmics del sud d’Europa ja que “només som l’1,5% de la població Europea i publiquem el 3% de publicacions científiques, som el tercer país de la Unió Europea en distincions de l’European Research Council per milió d’habitants i hem rebut el 2% dels fons del 7è Programa Marc”, entre d’altres indicadors.\nEl secretari d’Universitats i Recerca ha remarcat que aquesta excel·lent situació de la recerca a Catalunya es deu a les polítiques sostingudes en el temps “d’atracció i retenció de talent, de creació de centres de recerca, de construcció de gran equipaments i d’un sistema universitari d’alta qualitat”. En aquest context, Castellà ha destacat la importància del sector biomèdic “gràcies a la interacció activa entre hospitals, universitats, centres d’investigació i indústria”.\nEl Parlament de Catalunya, amb el Capcit, creat el 2008, és l’únic de l’Estat espanyol que disposa d’un organisme d’aquestes característiques, i amb la de Flandes són les dues úniques cambres no estatals que formen part de la xarxa EPTA. En aquest sentit, Castellà ha destacat que el Capcit “és per a Catalunya un instrument d’estat propi”.\nA la trobada celebrada avui han assistit experts com ara Montserrat Vendrell, directora general de Biocat i presidenta del Consell Europeu de Bioregions; Josep Maria Borràs, director científic de l’Institut Català d’Oncologia; Manel Esteller, de l’Institut d’Investigació Biomèdica de Bellvitge; Jordi Camí, director general de la Fundació Pasqual Maragall i del Parc de Recerca Biomèdica de Barcelona; Joan Rodés, de l’Institut d’Investigacions Biomèdiques August Pi i Sunyer; Manolis Kogevinas, del Centre de Recerca en Epidemiologia Ambiental; Ingrid Geesink, del Rathenau Insituut; Oriol Solà-Morales, director de l’Institut d’Investigació Sanitària Pere Virgili, i Anna García-Altés, responsable de l’Observatori del Sistema de Salut de Catalunya.\nL’EPTA agrupa les oficines i els organismes d’assessorament científic i tecnològic del Parlament Europeu i de les cambres, a més de la catalana, de Dinamarca, Finlàndia, Flandes, França, Alemanya, Grècia, Itàlia, Holanda, Noruega, Suècia, Suïssa i el Regne Unit. També en són membres associats el Consell d’Europa i les oficines dels parlaments d’Àustria, Polònia i els Estats Units, i a més manté contactes amb la Xina, el Japó i Xile.\nEl Capcit és un òrgan de composició mixta, integrat per diputats i per experts i representants de les principals institucions científiques del país, entre les quals les universitats, l’Institut d’Estudis Catalans (IEC), la Fundació Catalana per a la Recerca i la Innovació (FCRi) i el Consell Català de la Comunicació Científica. A la trobada assistiran, entre d’altres, Ricard Guerrero, secretari científic de l’IEC; Enric Claverol, director de l'FCRi; el periodista i meteoròleg Tomàs Molina, i el vicerector de la Universitat Rovira i Virgili, Josep Manel Ricart.\nFont: Comunicació - Secretaria d'Universitat i Recerca


Extraescolars i esports – Pàgina 2\nCategoria: Extraescolars i esports\nCompetició d’escacs on-line curs 2020-21\n13/10/2020 AFA Serra de l'ObacExtraescolars i esports\nLa competició d’escacs del curs 2020-21 serà en línia i, si la situació sociosanitària ho permet, es farà alguna jornada presencial. INSCRIPCIÓ A L’ APLICATIU PLAY-OFF Per poder jugar aquesta competició cal que tothom tramiti[…]\nNormativa Extraescolars Curs 2020-2021\n26/09/2020 26/09/2020 AFA Serra de l'ObacExtraescolars i esports\nEstimades Famílies, Com cada curs el dia 1 d’Octubre comencen les extraescolars al Serra de l’Obac i aquest curs trobarem alguns canvis que us volem detallar. ESPAIS I SORTIDES DE LES ACTIVITATS NORMATIVA Els monitors/es[…]\nAnul.lació Extraescolars Curs 2020 2021 a causa Covid19\n12/09/2020 AFA Serra de l'ObacExtraescolars i esports\nFamílies del Serra, Sentim molt informar-vos que finalment degut al Covid hem hagut de reduir l’oferta d’activitats extraescolars per tal de garantir al máxim la salut dels nostres infants. Us detallem les activitats que SI[…]\nInscripcions extraescolars 2020 2021\n09/09/2020 09/09/2020 AFA Serra de l'ObacExtraescolars i esports\nBenvolgudes famílies, Des de la Comissió d’extraescolars us informem que des del dia 7.9.2020 i fins 18.9.2020, es torna a obrir el període de preinscripció a les activitats de Teatre, Anglès ( Salt Idiomes), Esport[…]\n03/07/2020 09/09/2020 AFA Serra de l'ObacExtraescolars i esports\nBenvolgudes famílies, Us traslladem la informació sobre les activitats extraescolars que organitza l’AFA per al proper curs 2020/2021, adreçades a les famílies sòcies. Totes les activitats que es fan a l’escola tenen el mateix horari,[…]\nTallers, activitats i un curs de màgia per aquest estiu\n01/07/2020 09/09/2020 AFA Serra de l'ObacExtraescolars i esports\nEl mag Àlex Ferrer, Crea&Educa i Mano Mago ens conviden a la gran inauguració del nou cafè teatre “L’artista” amb un cap de setmana ple d’activitats de teatre, música i màgia. I per a l’estiu,[…]\n28/05/2020 ampaExtraescolars i esports\nLamenten comunicar que encara no podem publicar l’oferta d’extraescolars del curs 2020/2021. A data d’avui no podem publicar el dossier com fèiem cada curs, donat que estem a l’espera que el Departament d’Educació confirmi si[…]\nComunicat activitats extraescolars Terrassasports\n13/03/2020 13/03/2020 ampaExtraescolars i esports\n30/01/2020 ampaExtraescolars i esports\nJornades d’Iniciació Esportiva P3-P4-P5-1r-2n Aquestes jornades tenen com a objectiu iniciar als infants en la pràctica esportiva de diferents disciplines no habituals a la pràctica escolar. CONVOCATÒRIES: Atletisme Dissabte 8 de febrer De 9h a[…]\nJIE Gimnàstica Artística\n12/01/2020 ampaExtraescolars i esports\nJIE 2019-20 Jornades d’Iniciació Esportiva P3-P4-P5-1r-2n Aquestes jornades tenen com a objectiu iniciar als infants en la pràctica esportiva de diferents disciplines no habituals a la pràctica escolar. CONVOCATÒRIES: Gimnàstica Art. Dissabte 25 de gener[…]\nMenú Febrer (PDF)\nAvantatges famílies sòcies (73)\nComissió coeducativa (6)\nComissió SIEI (4)\nComissió solidària (6)\nExtraescolars i esports (141)\nMenú menjador (42)\nSobre l'AFA (19)


Feliu Formosa, sobre Benet i Jornet: "Sempre s'autocastigava i jo li deia que estigués orgullós perquè era molt bo" La República\nFeliu Formosa, sobre Benet i Jornet: “Sempre s’autocastigava i jo li deia que estigués orgullós perquè era molt bo”\nACN Igualada.-Quaderns de la Font del Caragol acaba de publicar ‘Tots aquests anys, epistolari 1972-1980’, la correspondència inèdita entre el dramaturg i guionista Josep M. Benet i Jornet i el […]\nACN Igualada.-Quaderns de la Font del Caragol acaba de publicar ‘Tots aquests anys, epistolari 1972-1980’, la correspondència inèdita entre el dramaturg i guionista Josep M. Benet i Jornet i el poeta i traductor Feliu Formosa. En una entrevista a l’ACN, Formosa relata que les cartes parlen de les seves obres, però també de la vida personal, “sobretot la meva, perquè sempre dic que la meva dona, la Maria Plans, era més amiga del ‘Papitu’ que de mi”. Van forjar una gran amistat durant més de mig segle marcada per la passió pel teatre i la literatura. “En ‘Papitu’ sempre s’autocastigava i jo li deia que estigués orgullós perquè era molt bo”, relata Formosa, que lamenta que el dramaturg va morir l’abril passat, però “ja no existia des de feia temps”.\nFeliu Formosa (1934) i Josep M. Benet i Jornet (1940-2020) van trenar una llarga amistat al llarg de mig segle. Entre el 1972 i el 1980, en concret, aquesta relació personal i artística va prendre la forma d’una viva correspondència, que ha quedat plasmada en el llibre ‘Tots aquests anys, epistolari 1972-1980’. Les cartes retraten des dels anys posteriors al Maig del 68 fins als primers de la democràcia i coincideixen, d’una banda, amb una de les primeres reinvencions dramatúrgiques de Benet i Jornet i, de l’altra, amb els poemes que Formosa va gestar a l’entorn de la mort de la seva primera esposa, l’actriu Maria Plans. En una entrevista a l’Agència Catalana de Notícies, Formosa ha explicat que la idea de recopilar les cartes entre ell i Benet i Jornet va sorgir de Joaquim Armengol, que va publicar a la revista ‘El Procés’ un monogràfic sobre la seva obra. “Jo tinc guardades en un calaix, a banda de les cartes amb en Josep M. Benet i Jornet, altres missives amb Salvador Espriu, Agustí Bartra, Pere Quart i Joan Vinyoli”, relata Formosa, que explica que en aquest llibre “hi ha hagut una feinada molt important de triar i ordenar”. L’amistat entre Formosa i Benet i Jornet va començar a gestar-se als anys seixanta. Formosa va escriure una crítica de la primera obra del dramaturg, ‘Una vella, coneguda olor’, que es va estrenar la nit del 30 de setembre de 1964 al teatre Romea de Barcelona. “Li vaig fer una crítica molt favorable a la revista ‘Serra d’Or'”, recorda. Posteriorment, entre els anys 1969 i 1970, van coincidir a la secció de literatura de la Gran Enciclopèdia Catalana. “Allà ens vam fer molt amics”, relata Formosa. A les missives es parla molt de la primera dona de Feliu Formosa, Maria Plans. El poeta recorda que Plans i Benet i Jornet tenien “els mateixos orígens” al poble de Gironella (Berguedà) i “eren molt amics”. De fet, Formosa bromeja explicant que “Maria Plans era més amiga del ‘Papitu’ que de mi”. En moltes de les cartes Benet i Jornet les adreça els dos: “era molt bromista i començava moltes de les missives amb ‘senyor i senyora'”, explica.Formosa creu que Josep M. Benet i Jornet ha estat una figura “importantíssima” i el considera el “pare” de molts autors actuals. En aquest sentit, relata que el dramaturg “sempre es queixava que el teatre català de l’època li prestava poca atenció”, però Formosa creu que “exagerava una mica”. De fet, explica, “va guanyar tots els premis de l’època, començant pel premi Segarra, i era una mica el capdavanter de tota una generació de dramaturgs”. Sobre la faceta de guionista de Benet i Jornet, Formosa creu que per a ell era una cosa “secundària” i assegura que “allò que més li agradava era el teatre”. “Ell deia que volia passar a la història com a dramaturg”, afegeix. La covid-19 ha estat un “xoc terrible”Formosa relata com està vivint la situació de pandèmia de la covid-19 i assegura que, malgrat no haver tingut cap símptoma de la malaltia, “he passat molts moments en què no m’he trobat bé”. “He tingut males digestions, mal humor i depressió”. L’escriptor lamenta que “ja portem set mesos en aquesta situació i ja no recordem com vivíem abans, que no tenia res a veure”. Per ell, aquesta situació ha estat un “xoc terrible” i la titlla de “bastant dura”.


Pere perfecte arquitecte - Librería Sixto\nPere perfecte arquitecte.\nAndrea Beaty / David Roberts\nPere Perfecte, arquitecte pertany a una col·lecció d'àlbums il·lustrats que es centren en la tendència -S.T.E.M(Ciència, Tecnologia, Enginyeria i Matemàtiques) per a nens i nenes. Amb el seu esperit creatiu, perseverança i curiositat, en Pere animarà els joves lectors a perseguir les seves passions.\nEn Pere Perfecte és arquitecte\ndes del dia que va fer dos anys:\nva construir una torre sencera,\namb bolquers, cola i les mans.\nHi ha criatures que fan castells de sorra. N'hi ha que fan pastissos de fang. I n'hi ha que fan grans torres amb peces de construcció. Però ningú no ho fa tan bé com en Pere Perfecte, que va construir una rèplica de la Gran Esfinx al jardí de casa seva!\nLlàstima que algunes persones no valoren el seu talent, per exemple la senyoreta Romaní, de la classe de segon. En Pere haurà d'aparcar l'escaire i dedicar-se a pintar amb colors... fins que un dia, el destí li prepara una sorpresa durant una sortida escolar.\nL'ada magnifica, cientifica\nAda magnifica, cientifica\nPedro perfecto arquitecto\n2020 © Librería Sixto


ARAMULTIMÈDIA - L'Alcodiam debuta amb derrota a l'OK Lliga\nL'equip de Sergi Punset va perdre a Lleida per 4-3\nL'Alcodiam debuta amb derrota a l'OK Lliga\nEl 3-0 inicial va suposar un colp important per a l'Alcodiam. Al descans eixe era el marcador que reflectia l'electrònic. Calia reaccionar ràpid i així va ocòrrer. Maximiliano i Pere Cañellas reduïren les distàncies després del descans. El francés Di Benedetto tornà a eixamplar les diferències per als de la Terra Ferma (4-2). A només un minut per a la finalització l'argentí Maximiliano tornava a deixar als d'Alcoi a les portes de l'empat amb el 4-3. El temps es va esgotar i ja no es va poder completar la remuntada.\nLa pròxima jornada el conjunt de Sergi Punset jugarà al Miguel Sarasa. El dissabte 14, a les 20.15 hores, el PAS Alcoi s'enfrontarà al CP Voltregà. Els catalans també van caure a casa en la jornada inaugural davant el Reus.\nEquip AM - 09/10/2017\nEl 3-0 inicial va suposar un colp important per a l'Alcodiam. Al descans eixe era el marcador que reflectia l'electrònic. Calia reaccionar ràpid i així va ocòrrer. Maximiliano i Pere Cañellas reduïren les distàncies després del descans. El francés Di Benedetto tornà a eixamplar les diferències per als de la Terra Ferma (4-2). A només un minut per a la finalització l'argentí Maximiliano tornava a deixar als d'Alcoi a les portes de l'empat amb el 4-3. El temps es va esgotar i ja no es va poder completar la remuntada. La pròxima jornada el conjunt de Sergi Punset jugarà al Miguel Sarasa. El dissabte 14, a les 20.15 hores, el PAS Alcoi s'enfrontarà al CP Voltregà. Els catalans també van caure a casa en la jornada inaugural davant el Reus.


Els anarquistes que van deixar de ser-ho | Cultura | EL PAÍS Catalunya\nEls anarquistes que van deixar de ser-ho\nUn llibre analitza la delinqüència d’alguns dirigents a la Barcelona republicana i en guerra\nBarcelona 11 DES 2015 - 22:59\tCET\n“Els comunistes procuren oblidar que va existir Stalin i els anarquistes diuen que relacionar-los amb la delinqüència és feixisme”. La frase és de l’exfiscal José María Mena i la va pronunciar fa uns dies a l’Espai Contrabandos de Barcelona, en la presentació del llibre Anarquistes i baixos fons. Poder i criminalitat a Catalunya (1931-1944).\nL’acaba de publicar L’Avenç i l’ha escrit l’historiador Federico Vázquez Osuna, un funcionari judicial que compagina la seva feina amb la investigació a la Universitat de Barcelona. L’autor admet sense embuts que sabia que no li resultaria còmode escriure una obra que no pretén ser ni molt menys la història de la CNT a la ciutat, sinó el relat dels fets protagonitzats per alguns dirigents que van sembrar el terror a la Barcelona republicana i en guerra emparant-se en uns ideals nobles.\nÉs el cas d’Aurelio Fernández Sánchez, que va ser cap de secretari de la Junta de Seguretat de Catalunya a partir de l’octubre del 1936, més tard conseller de Sanitat i amb un llarg historial delictiu: des de l’assalt al Banc d’Espanya de Gijón el 1923 fins a la seva vinculació en l’atemptat contra Josep Andreu Abelló, el president del Tribunal de Cassació, el 2 d’agost del 1937. A banda de tot això, el llibre li atribueix la responsabilitat d’organitzar una banda que es va enriquir amb l’extorsió als “enemics de la revolució”. Una de les accions més miserables en què va participar va ser l’assassinat de 44 germans maristes. Els anarquistes havien segrestat els eclesiàstics i van posar preu a la seva llibertat amb dos pagaments. El primer va servir perquè Aurelio Fernández s’embutxaqués 100.000 francs francesos, relata el llibre, però el segon es va endarrerir. Els segrestadors van pensar que els havien enganyat, motiu pel qual van traslladar els germans al centre de detenció de Sant Elies, a la plaça Molina, on van ser assassinats la nit del 8 al 9 d’octubre del 1936. Els fets van ser utilitzats per desacreditar internacionalment la República i quan el Govern de la Generalitat va conèixer els fets va anar a corre-cuita a salvar els religiosos que quedaven.\nAquest episodi és un dels 35 capítols en què es divideix l’obra, de lectura molt amena en forma de relats. Al final hi ha dos aparts amb una guia de sigles per entendre els equilibris de poder de l’època i unes biografies dels personatges que hi desfilen.\n“El llibre parla d’uns que deien que eren anarquistes i de les bestieses que van cometre, perquè, com ha escrit Josep Termes, poc dubtós de ser un reaccionari, als anys trenta va entrar en l’anarquisme el pitjor de la societat”, insisteix Mena. L’exfiscal ha prologat l’obra després de rellegir els llibres sobre anarquisme que va comprar l’any 1957 en el seu primer viatge a París i dels mateixos textos dels anarquistes, “gent carregada de nobles idearis que a principis de segle va haver de triar entre resignar-se a la misèria o l’acció”.\nL’autor de l’obra confessa la dificultat per trobar documentació sobre els fets que descriu i n’explica els motius. L’advocat Eduardo Barriobero Herran, diputat a les Corts en diverses legislatures i també cap de l’Oficina Jurídica, altrament dit Tribunal de la Revolució del Palau de Justícia de Barcelona, va donar ordres que es traslladessin a aquelles dependències, per destruir-los, tots els arxius judicials, policials i penitenciaris dels anarquistes que ocupaven càrrecs al front o la rereguarda i que tenien antecedents per delictes comuns o de sang. Per aquest motiu l’autor ha utilitzat com a font documental el fons del diari La Vanguardia.\n“No he cobrat ni un duro de ningú i només pretenc explicar un episodi molt fosc de la nostra història recent. La criminalitat no és només dels grups anarquistes, però hi ha anarquistes que van actuar com a criminals i van provocar una situació de terror a l’inici de la guerra”, insisteix Federico Vázquez Osuna.\nL’origen de la situació cal situar-la, diu, en els coneguts assalts a les casernes de Sant Andreu i Drassanes, el 20 de juliol del 1936, però també en altres fets més ignorats, com l’alliberament de presos de la Model protagonitzat pels feixistes la tarda del 19 de juliol, un cop se sap que fracassa el cop d’Estat. Ningú no va pensar mai en la presó i l’excarceració dels reclusos va servir per posar al carrer delinqüents de tota mena, a més de presos polítics, que es van vendre als ideals violents i van contribuir a la desestabilització de l’ordre públic als carrers de Barcelona. “Tothom volia controlar el desordre però només es feia que incrementar-lo”, diu l’autor.


Avantguarda.cat | Sentència. Rei i jutge seran jutjats per Déu\n463 Visites 0 Comentaris\n1. JUDICI DE DÉU. Jesús perseguit, detingut, insultat, torturat, processat, condemnat i crucificat està amb el poble, els marginats, els qui pateixen, els empresonats, els exiliats, els perseguits, els condemnats. Jesús no resideix a cap palau, ni a la Zarzuela. No es cap d’estat ni de les forces armades. No es inviolable. No es hereu de cap dinastia. No declara guerres. El rei, la mòmia dictatorial de Francisco Franco, el poderós jutge Manuel Marchena, el cuatrifachito del repressor 155 (PSOE PP CS VOX), la policia que pega votants i gent no violenta, la caverna mediàtica... tots són i seran sotmesos al judici de Déu.\n2. TRIBUNAL SUPREM SENSE L’ÈTICA REGLE D’OR. Jesús beneeix als que estan a l’exili i la presó, als que visiten els exiliats i empresonats (Mateu 25, 31-46). “Estima el Senyor el teu Déu (...) Estima els altres com a tu mateix” (Marc 12, 30-31). El plantejament neotestamentari té profundes arrels humanes i bíbliques, infinitament més que qualsevol Constitució. “Cerca només la justícia. Així viuràs en el país que el Senyor, el teu Déu, et dona, i el posseiràs” (Deuteronomi 16, 20). “Estima els altres com a tu mateix” (Levític 19, 18). Aquesta regla d’or universal de caràcter ètic sobre la justícia humana i divina no té res a veure amb la del Tribunal Suprem.\n3. DÉU PREVAL SOBRE EL REI. ¿Què passa en cas de conflicte entre el poder i la consciència, entre el rei i Déu? Una paràbola de Jesús (Lluc 18, 1-8), presenta un jutge injust que menysprea una vídua en un plet. Jesús diu que aquest jutge no tem Déu ni respecta les persones. I la vídua s’enfronta al jutge injust. "S’ha d’obeir a Déu abans que als homes” (Fets dels Apòstols 5, 29). “Crist ens ha alliberat per tal que siguem lliures. Així, doncs, mantingueu-vos ferms i no us deixeu sotmetre de nou al jou de l’esclavitud” (Gàlates 5, 1).\n4. MALEÏDES RAONS D’ESTAT. Agustí Cortés, bisbe de Sant Feliu, dedica dos capítols al conflicte sobre la consciència en política en el llibre "Creure: la força del testimoni", publicat el 2013 i que te plena vigència. Es refereix a l'arquebisbe Thomas Becket (1118-1170), i el conseller Thomas More (1478-1535), patró dels polítics catòlics. El primer fou assassinat per ordre del rei Enric II. El segon fou executat per ordre del rei Enric VIII. El bisbe Cortés comenta: "La qüestió fonamental és la mateixa: la lluita en consciència contra el poder absolut que pretén sotmetre l'Església i posar-la al servei dels seus propis interessos amb procediments tan anti-evangèlics com la mentida, la violència i l'assassinat". El poder polític va seduir a Becket, però després la seva consciència li va fer enfrontar-se a aquest poder. Va ser amic i col·laborador del rei d'Anglaterra, Enric II, que el va nomenar lord canceller i arquebisbe de Canterbury. Becket, davant el dilema entre el poder del rei o la consciència, va optar per ser fidel a la seva consciència. Per això, fou menyspreat, amenaçat, perseguit. Enric II va decidir assassinar-lo. Becket fou assassinat per tres homes armats enviats pel rei a l'altar de la catedral de Canterbury en la nit del 29 de desembre de 1170. El poder, per raons d'estat, va liquidar a Thomas Becket però, des de llavors, aquest personatge és símbol de la consciència, la llibertat, la dignitat, la fe i la resistència contra l'absolutisme del poder polític. El de Thomas More és un cas similar més de persecució per maleïdes raons d’estat d’ahir i d’avui.


«Totes les seguretats no eliminaran les incerteses de la nostra vida»\nEl sociòleg Edgar Morin parlà ahir sobre la mort a Can Tàpera\nC.M.Canals | 21 octubre 2000\nEdgar Morin parafrasejà Heràclit per expressar que la societat occidental de la fi de segle aprèn a «viure de la mort», una asseveració paradoxal que el sociòleg i president de l'Agència Europea per la Cultura (Unesco) emprà en avançar el contingut del seu discurs Antropologia de la mort a Can Tàpera, en un acte coordinat per l'Institut d'Estudis Catalans, Sa Nostra i Caixa de Sabadell.\nNo fou l'única paradoxa a què va recórrer en la seva contribució: Morin va partir del fet que «l'home és mortal com la resta d'animals, però és l'únic ésser que creu en una vida després de la mort»; igualment «té por de la mort, però aquest fet no impedeix que hi hagi humans capaços de donar la vida per una ideologia o una tradició».\nEntre un pensament exclusiu "l'egocentrisme" i un altre d'inclusiu "el familiar, el social", l'ésser humà ha proposat diverses opcions per afrontar la mort. Les més predicades, aquelles que han parlat d'una altra vida després de l'òbit o d'una metempsícosi (és a dir, una renaixença); la posició nihilista, «tan dura», no suprimeix els dubtes. Precisament, Morin asseverà ahir que «hem d'assumir la condició humana, amb les seves incerteses», perquè «totes les seguretats no eliminaran les incerteses de la nostra vida».\nLa concepció religiosa de la mort a partir del descobriment del «doble» (sigui la imatge del mirall, sigui la del món dels sons) ocupà bona part de les paraules que Morin adreçà ahir a la premsa: des de la metempsícosi que el budisme intenta trencar a com Occident ha incorporat aquesta creença al seu pensament... sense cercar l'anihilació del nirvana.


Deliciosos Plats Vegitarianskie - Falafels al forn amb salsa de tahini-anacard (vegana)\nAquests falafels cuits al forn s’acompanyen amb una salsa creixent tahini-anacard que complementa perfectament el seu sabor. Serviu-los amb una amanida fresca i patates fregides cruixents!\nPer als Falafels:\n2 1/2 tasses de cigrons cuits\n1/4 tassa de ceba picada\n1 cullerada culantro\n1/4 tassa de coriandre o julivert picat\n3-4 cullerades de farina de cigró\nla carn de vedella mòlta vegetariana es desmorona\nPer a la salsa Tahini-anacard:\n1/3 tassa de anacards crus\nAigua, segons calgui\nCilantro ben picat\nno té lactis de xocolata blanca\nPa de pita integral (opcional)\nPer fer els fal·làcies:\n1. Preescalfeu el forn a 392ºF.\n2. Col·loqueu tots els ingredients al processador d'aliments, excepte els cigrons. Processeu fins que tot quedi ben picat i afegiu-hi els cigrons fins que tingueu una barreja suau però gruixuda. Si sembla una mica sec, afegiu 1-2 cullerades d'aigua, segons calgui.\n3. Formeu la massa amb les mans fent petites boles i coure-les en una paella amb paper encerat o estora de silicona durant 20 minuts. Gireu-ho i continueu coure 10-15 minuts, fins que estiguin daurats.\nPer elaborar la salsa de anacard:\n4. Barregeu tots els ingredients de la salsa tahini, excepte el cilantro, amb una batedora d’alta velocitat fins que estigui suau, afegint aigua segons calgui fins que quedi suau i cremosa. Barrejar a mà amb cilantro i servir.\n5. Serviu els falafels sobre pa de pita, enciam, verdures que trieu i patates fregides. Topem amb salsa tahini.\nCalories totals: 1032 # hidrats de carboni: 122 g # greixos totals: 82 g # proteïnes totals: 40 g # Sodi total: 142 g # sucre total: 9 g Càlcul que no inclou els ingredients d’amanides. Nota: La informació mostrada es basa en la preparació i en els ingredients disponibles. No hauria de considerar-se un substitut dels consells d’un nutricionista professional.\nAmanida de patata Lemony Mint Pesto (Vegana)\nPoutina (vegana, sense gluten)\nMousse d'Alvocat Xocolata (Vegana)\nEl farcit d’ous diabòlics (vegà)\nAmanida de Radicchio Kale Sèsam Torrat (Vegan)


Ceràmica Elias, Yvette Pons, Tefisa i el Consorci Sanitari de l’Anoia, Premis UEA 2022\nMés de 350 empresaris, autoritats, alcaldes, regidors, patronals, sindicats, entitats, han participat aquesta nit a la 22a Nit Empresarial UEA, l’acte empresarial de referència de la Catalunya Central, organitzat per la Unió Empresarial de l’Anoia; i que ha tingut lloc al Poliesportiu Les Comes d’Igualada, l’últim lloc on es va celebrar la Nit Empresarial amb tota la seva esplendor el 2019, abans de la pandèmia.\n“40 anys mirant al futur”, l’eix central de la Nit\nEl president també ha anunciat la creació de la Fundació UEA, i que la primera acció que es realitzarà aquest proper any és becar a nois i noies amb problemes econòmics perquè puguin seguir estudiant: “Ens centrarem amb joves que vulguin estudiar les professions de les quals hi ha més mancança a la nostra comarca perquè volem ajudar als joves, però també, a les empreses, aconseguint així l’objectiu d’una màxima inserció laboral.”\nPer la seva banda, l’alcalde Marc Castells ha fet referència a Igualada i l’Anoia i les oportunitats que el territori no pot perdre per generar sòl industrial i atraure empreses que aportin valor afegit. En aquest sentit, l’alcalde ha refermat l’aposta de convertir Igualada en la capital del talent universitari i de formació professional.\nDe fet, a la ciutat s’està construint el Campus Salut al Passeig Verdaguer amb capacitat per a 500 estudiants; s’han ampliat les places d’infermeria, i el proper curs, s’iniciarà el nou Grau d’Enginyeria Informàtica: “Al curs 2025-26, Igualada tindrà 1000 estudiants universitaris. Però també, apostem per la Formació Professional, i reclamem que tingui places per a tots els nostres joves, i que ofereixi formació adaptada a les necessitats de les empreses del nostre territori i als perfils que més necessitats i no troben”.\nAquesta 22a edició ha estat caracteritzada pel retorn dels Premis UEA.\nYvette Pons ha estat guardonada amb el Premi UEA 2022 a la Capacitat Emprenedora. Va crear l’Institut Yvette Pons l’any 1995, i al llarg de tota la seva trajectòria ha estat guardonada i reconeguda com a referent dins el món de l’estètica a Catalunya i Espanya.\nAquesta edició ha estat presentada per la comunicadora i guionista, Candela Figueras.\nL’acte ha finalitzat amb diversos concerts, amb les actuacions d’Elisa Mas i Camil i del grup vocal, Metropolitan Union.\nLa 22a Nit Empresarial UEA ha comptat amb el suport de l’Ajuntament, l’Incasòl i la Diputació; amb el patrocini de MGC Mútua, Servisimó, Masats TG DX, Aigua de Rigat, CONRE, Circuit Parcmotor, el Consell Social de la Universitat de Lleida, Caixa Bank, la Mancomunitat de la Conca d’Òdena, GCT Plus, Dorsan, Curtits Badia, Labin, Auto Bomba, Comercial Godó, Calaf Grup, Rivisa, Control Financer; i a la col·laboració de Via Empresa, Canal Taronja, Schweppes, Àuria Grup, Cal Blay, RS Audiovisual i Montaggio.\nArticle anteriorPortada: Creix un 25% el nombre d’efectius de Mossos d’Esquadra a l’Anoia\nPròxim articleIgualada presenta avui la rèplica del vestit que es va comprar Sant Ignasi a la ciutat, fa 500 anys


Les JERC acomiadem el Tio Canya Sant Andreu\nEn motiu del trasllat d'Esquerra i les JERC Sant Andreu, el passat dissabte 23 d'octubre les JERC vàrem celebrar el comiat del Tio Canya, espai cultural i punt de trobada d'entitats i joves. Des de fa molts anys, la militància de les JERC Sant Andreu ha treballat per tal que el Tio Canya sigui molt més que un espai d'oci i ha realitzat actes i festes reivindicatives, reunions amb entitats i diferents col·lectius que han ajudat a crear un espai diferent. El passat dissabte 23, doncs, vàrem acomiadar-nos d'aquest espai amb una festa on hi hagué el passi d'un vídeo, premis…\nJa podeu comprar les entrades per l'Acampada Jove 2010 a Sant Andreu!\nLa Pegatina, Kayo Malayo, Ojos de Brujo i Los Delinqüentes. Els Pets, Skatalà, Dr.Calypso i Banda Bassotti. Tots aquests grups i moltes altres activitats en un espai immillorable és el que podreu gaudir a la quinzena edició de l'Acampada Jove, que es celebrarà del 15 al 17 de juliol a Montblanc. Per fer més fàcil i propera l'adquisició d'entrades, a partir de dijous 17 de juny ja podreu comprar els vostres abonaments per la 15a edició de l'ACAMPADA JOVE a Sant Andreu! Els trobareu a la Taverna LA LIRA (C./ Coroleu, 15) cada dia a partir de les 18h! No us…\nLes JERC Sant Andreu celebrem la reobertura d'El Versalles\nEl passat 12 de maig de 2009 el Versalles hagué de tancar bruscament. Semblava que la crisi havia acabat amb el punt de trobada, centre de creació de moviments socials i amb el símbol de tot un poble. Davant de la pèrdua que això significava pel nostre barri i per tots i totes les andreuenques, les JERC Sant Andreu iniciàrem la campanya “Per un Versalles pel poble!” que reivindicava la protecció del local, tant pel que fa a la seva riquesa arquitectònica com sentimental. La campanya constà de trobades amb diverses entitats andreuenques, recollida de signatures en contra del tancament…\nLes JERC Sant Andreu finalitzem la campanya "Socialitzem la llibertat: destruïm les desigualtats!"\nDes de principis de l'any 2009, les JERC Sant Andreu vàrem iniciar la campanya "Socialitzem la llibertat: destruïm les desigualtats!", des d'on reivindicàvem la necessitat d'un canvi de model socio-econòmic que permeti l'emancipació de tots els pobles i persones afectades pel capitalisme. La situació global no permet la justícia i la igualtat de drets, i la població hi tenim molt a fer i a dir, també buscant alternatives al que el sistema capitalista ens ofereix. Iniciatives com el Banc del Temps, la Banca Ètica o el treball voluntari a ONG's i diferents entitats permet petits canvis que, sumats als dels demés, poden…\nConvocatòria a l'Assemblea constituent de Sant Andreu Decideix\nEl proper 22 de febrer se celebrarà, al Centre Cívic de Sant Andreu (carrer Gran de Sant Andreu, 111), l'Assemblea Constituent de Sant Andreu Decideix, l'objectiu de la qual és aplegar totes les persones i entitats interessades en realitzar al Districte de Sant Andreu la consulta per la independència que es va iniciar Arenys de Munt el passat setembre. D'aquesta manera, després de constituir-se el darrer gener l’Assemblea Barcelona Decideix i havent viscut l’experiència de més de cent cinquanta municipis catalans exercint el dret a decidir, es començarà a treballar per organitzar una consulta a tot Barcelona; creada i organitzada…\nLes JERC-Barcelona participem al Fòrum Social Català 2010\nEl passat 30 i 31 de gener a l'Edifici Històric de la UB (Barcelona) es celebrà una nova edició del Fòrum Social Català (FSCat), un espai de trobada i d'intercanvi d'experiències, de debat, de mobilització i d'articulació d'entitats i de moviments socials que rebutgen el model actual de desenvolupament dels pobles i que es troben en un procés permanent de recerca i construcció d'alternatives. El FSCat pretén estimular la reflexió i l’acció a partir d’una democràcia veritablement participativa, pel que fa a les dinàmiques polítiques, econòmiques i socials actuals i proposar alternatives que se centren en l’atenció de les necessitats…\nJa està disponible la memòria anual del 2009 de les JERC Barcelona\nEl passat 18 de desembre es va presentar el vídeo que recull la memòria anual del 2009 de les JERC Barcelona, durant el sopar que es va organitzar amb la militància de la Federació Regional de les JERC Barcelona. El vídeo consta d'un recull d'imatges i vídeos del 2009 combinats amb música, i ha estat editat per la Secretaria d'Imatge i Comunicació de les JERC Barcelona, amb la inestimable col·laboració de la militància de la ciutat. Podeu veure el vídeo aquí\nLes JERC aconseguim la retirada de símbols franquistes a la ciutat de Barcelona\nDesprés de 34 anys de que finalitzés el règim feixista de Francisco Franco el govern espanyol ha decidit moure fitxa i retirarà dels carrers de Barcelona la simbologia franquista que encara queda en dependències de l'exèrcit espanyol. Concretament es retiraran els escuts franquistes de la Caserna del Bruc, de Capitania General i el Govern Militar. Aquesta notícia arriba després de molts anys que les Joventuts d'Esquerra Republicana de Catalunya (JERC) haguem demanat tant a peu de carrer com a les institucions la retirada d'aquests símbols que exalten un règim dictatorial espanyolista. Concretament al Bruc, les JERC de les Corts han…\nLes JERC condicionem el suport a futurs governs de la Generalitat a una consulta per la independència a tot Catalunya gràcies a l'èxit i la força del 13D\nLes Joventuts d’Esquerra Republicana de Catalunya (JERC) han valorat molt positivament la participació i la incidència de les consultes per la independència que s'han realitzat aquest cap de setmana a més de 160 municipis dels Països Catalans. En atenció als mitjans des de Vic, Isaac Peraire, portaveu de les JERC-Catalunya Central, ha valorat i agraït l'esforç i la dedicació de les comissions organitzadores que a cada municipi han fet possible la celebració d'un acte tant important de dignitat nacional, que s'han realitzat de manera impecable en tots els municipis. De la mateixa manera Peraire ha considerat molt positiu el treball…\nGerard Coca, militant de les JERC Barcelona, reescollit portaveu nacional\nEl passat cap de setmana, 14 i 15 de novembre de 2009, les Joventuts d'Esquerra Republicana de Catalunya (JERC) vàrem celebrar el 22è Congrés Nacional en el qual es va renovar l'Executiva Nacional així com es van escollir consellers/es nacionals. La única candidatura presentada, encapçalada per Gerard Coca, va rebre el suport majoritari dels militants que participaven en el congrés. Coca, que ha estat Portaveu Nacional en els darrers 2 anys, és militant de la Secció Local de Les Corts. Dins de la nova executiva Nacional podem trobar altres noms vinculats a diferents casals de les JERC Barcelona: Marc Planas,…


viurealspirineus 13:54 22/04/21\namb seva món pallars obra del\nMaria Barbal participa a la taula rodona 'Del Pallars al món' / llull.cat\nEl conseller d’Acció Exterior, Relacions Institucionals i Transparència, Bernat Solé, ha inaugurat l’acte ‘Del Pallars al món’, que ha donat el tret de sortida a la programació d'activitats organitzades des de les delegacions del Govern a l’exterior amb motiu de Sant Jordi. En la seva intervenció, el conseller ha posat de relleu la projecció internacional de l’obra de Maria Barbal, Premi d’Honor de les Lletres Catalanes 2021, reconeixement atorgat per Òmnium Cultural, que ha estat traduïda a 18 llengües. Solé s'ha referit a l’autora com “una excel·lent ambaixadora de la cultura i la literatura catalanes al món”.\nPer la seva banda, Maria Barbal ha volgut destacar que “traduir és donar veu a un escriptor en una altra llengua, i això fa possible aquesta connexió amb sensibilitats i històries de l’altra punta del món que és la màgia de la literatura”.\nMaria Barbal: “Traduir és donar veu a un escriptor en una altra llengua, i això fa possible aquesta connexió amb sensibilitats i històries de l’altra punta del món que és la màgia de la literatura”.\nLa situació d’emergència sanitària ha fet que la majoria d’actes de Sant Jordi d'aquest any se celebri de manera telemàtica. Un fet que, segons ha apuntat el conseller, “ens ha permès a establir aliances que ens ajuden a arribar encara més lluny” com les que han permès organitzar Del Pallars al món. Precisament, la taula rodona ha estat possible gràcies a la implicació de les delegacions del Govern davant la Unió Europea, Regne Unit, Itàlia, França, Balcans, Europa Central, Portugal, Argentina i Mèxic, a més d’Òmnium Cultural i l’Institut Ramon Llull. La iniciativa també s’emmarca en el projecte Books and Roses de Diplocat.\nMés de 150 persones d'arreu del món han seguit la trobada, que s’ha emès a través del canal de Youtube d’Exteriors, i ha comptat amb un torn de paraula obert als assistents. L’enregistrament de l’acte es pot recuperar aquí.\nLa taula rodona d’aquest dimarts ha marcat l’inici dels actes de Sant Jordi del Departament d’Acció Exterior, que compta amb una trentena de propostes presencials i telemàtiques organitzades per les delegacions. Podeu consultar totes les activitats previstes per als propers dies en aquest enllaç.\nEl conseller posa en valor el paper de la traducció com a eina estratègica per donar a conèixer Catalunya i la seva cultura a l’exterior


No es permet l'entrada d'acompanyants, excepte en els següents casos:\nVisites de seguiment de l'embaràs\nPersones amb dependència, limitacions cognitives i/o diversitat funcional.\nSi has de fer servir l’ascensor, aquest serà d’ús individual.\nEs manté l’activitat de tractaments de l’Hospital de Dia d’Oncologia.\nEls professionals del Servei d’Oncologia procuraran fer, telefònicament, totes les visites de control que no requereixin la presència del pacient.\nEs mantenen les visites de pacients amb tractaments actius, que no rebran cap trucada de confirmació de visita i podran venir directament.


Granados lamenta el vot contra el finançament del camí de ronda del PP català | Notícies TGN - Notícies de Tarragona Diari Digital\nGranados lamenta el vot contra el finançament del camí de ronda del PP català\nEl govern de Salou va demanar els 4’2 milions d’euros destinats a finalitzar el projecte amb una esmena als PGE, que ha estat rebutjada\nCamí de ronda de Salou.\nL’alcalde, Pere Granados, lamenta l’actitud dels dirigents polítics territorials del PP perquè «perjudiquen els interessos de Salou» i els qualifica de «poc sensibles amb les necessitats del municipi».\nEl passat 12 de novembre, el grup parlamentari del PP al Congrés i els membres del Govern, entre ells tots els membres del grup popular català i el representant de Tarragona, Alejandro Fernández, van votar en contra de l’esmena a la Ley de Presupuestos Generales del Estado de 2015 presentada a instàncies del govern municipal de Salou, que volia incloure el finançament pendent per a l’execució de la darrera fase del «camí de ronda».\nDavant d’això, el Govern municipal tornava a denunciar, una vegada més, «la poca sensibilitat dels dirigents territorials del PP amb projectes d’interès general de Salou com és el camí de ronda, perquè aquest recupera el nostre medi ambient i fomenta la nostra economia turística».\nL’alcalde, Pere Granados, afegia que «per això hem de lamentar aquesta situació, i reclamar una vegada més el finançament pendent compromès per acabar les obres del camí de ronda, que ja porta més de 3 anys paralitzat, després d’haver executat una primera fase amb l’anterior govern central».\nLa fase del projecte pendent d’executar compren des dels Replanells fins a la zona del Recó (La Pineda), de 4’5 Km de recorregut, i un pressupost de 4’2 milions d’euros.


Holiday home Kalundborgvej H- 2148 Saltum Dinamarca - Ofertes d'hotels amb els MILLORS DESCOMPTES EN LÍNIA\nConvenientment situat a Saltum, Holiday home Kalundborgvej H- 2148 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHoliday home Kalundborgvej H- 2148 ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Holiday home Kalundborgvej H- 2148 és un lloc ideal d'estada pels viatgers que busquin encant, comfort i facilitat a Saltum.


Blanca Busquets - De fredes i calentes | NacióDigital\n«Es presenta un estiu estrany, i, pel cap baix, complicat. Els últims temps, n’hi ha hagut de fredes i de calentes»\nper Blanca Busquets, 27 de juliol de 2021 a les 08:00 |\nS’acaba la temporada i es presenta un estiu estrany, i, pel cap baix, complicat. Els últims temps, n’hi ha hagut (i n’hi ha) de fredes i de calentes.\n- Suspès el Festivalet del Collsacabra. Sap greu però no es podia fer i, en un moment de màxima explosió de casos de Covid 19, el principal, no cal dir-ho, és la salut i la vida de les persones.\n- Incertesa per la Festa Major. Què es podrà fer i què no. I a mi, si voleu que us digui la veritat, el que més em preocupa d’aquest fet, és la feinada, potser frustrada (espero que no!), dels joves extraordinaris que componen, de manera ben voluntària, la nostra Comissió de Festes. La seva incertesa, el seu patiment, el seu “contractem o no contractem?”, i la cara de decepció si finalment tot allò que estaven organitzant no es pot dur a terme. Ja ho veurem, però, sigui com sigui, sempre amb vosaltres, Comissió!\n- Es va fer el foc de Sant Joan amb la flama que va venir del Canigó. No hi ha festa més bonica. A Cantoni, sembla que tothom cremi tot el que li ha molestat durant l’any, fem una foguera immensa. I la Comissió de Festes (sí, la mateixa de la Festa Major), ofereix sopar, amb botifarra inclosa. I els nens duen la il·lusió als ulls tirant coets i petards. I hi som tots, els que ens veiem cada dia i els que fa molt que no.\n- Va passar per Cantoni en Jordi Turull, que, tot buscant la llibertat, recorre caminant bona part de Catalunya. El vam rebre amb aplaudiments, un punt d’avituallament i amb l’alegria de saber-lo lliure com la de saber-los-hi a tots els altres que han romàs tancats amb ell. Va ser un moment màgic.\n- Hi va haver festa al Roc. Em direu que per què esmento la festa d’un bar, però és que a Cantoni no n’hi ha tants, i en Jose i la Laia, els propietaris, són especials, molt. Des del primer dia ho han fet tot per Cantoni. I, quan celebren l’aniversari, ara el que fa 7, per aquestes èpoques, porten un grup que ens fa cantar i ballar rock&roll al mig del carrer. I hi tornem a ser tots. Com una pinya, com la pinya que som.\nN’hi hauria més, que farien aquest article inacabable. Però aquesta ja és una bona mostra del que és Cantoni. La primera part de l’article, la de les fredes, espero que surti aviat de la nevera i, a temperatura ambient, vagi recuperant el color que es mereix.\nI vosaltres també. Que ja n’hi ha prou de tant patir. Sigui com sigui, segur que us sabreu fer un bon estiu. Fins aviat.


MeteoTossa: Aires de tardor a la vista.\nSembla estiu!. Aquesta és l’expressió que aquests dies escoltem a molts indrets de Catalunya durant les hores central del dia. Som ja en ple octubre i les temperatures en molts indrets s’enfilen fins als 30ºC. Temperatures més típiques de juny que de plena tardor. Però aquesta caloreta té els dies comptats.\nL’arribada d’un front fred, amb una posterior entrada de vents del nord, ens portarà una baixada important de les temperatures. A més, pel conegut efecte rebuf, al llarg del divendres podem tenir ruixats a la Costa Central i sud de la Costa Brava. És a dir, divendres dia plenament de tardor, amb cel tapat i alguns ruixats. La majoria ens haurem de posar màniga llarga per primera vegada. A més, la tramuntana entrarà amb força al nord de la Costa Brava, que accentuarà la sensació de fred.\nEn els següents mapes podem apreciar la contundent baixada de les temperatures màximes en tot el país.\nMapa de les temperatures màximes d'avui\nMapa de les temperatures màcimes esperades per divendres dia 7\nVariació de les temperatures màximes. A la meitat nord baixaran fins 10ºC respecte les màximes registrades el dia anterior (dijous).\nPublicat per meteotossa a 19:57


Allau de totxo olímpic per ubicar esportistes als JJOO d'Hivern del 2030 en terrenys d'ús agrícola a Puigcerdà - La Valira\nAllau de totxo olímpic per ubicar esportistes als JJOO d’Hivern del 2030 en terrenys d’ús agrícola a Puigcerdà\nLa candidatura dels Jocs d’Hivern del 2030 preveuen la construcció de viles olímpiques a Puigcerdà (Cerdanya), Vielha (Aran) i a Barcelona, amb una despesa de 262 milions d’euros.\nSegons el document tècnic del projecte, a la Ciutat Comtal el complex residencial ocuparia una superfície de 25.000 metres quadrats. d’una part de la Zona Franca i altres terrenys del districte de Sants-Montjuic, on es construirien 450 habitatges de 75 metres quadrats de mitjana cadascun, amb una capacitat total per allotjar 2.250 persones. La inversió estimada és de 124 milions d’euros i la proposta preveu que les obres s’executin mitjançant la creació d’una societat mixta publicoprivada.\nLes altres dues viles olímpiques es projecten als nuclis urbans més propers a les seus pirinenques proposades: Puigcerdà i Vielha. A la capital de la Cerdanya, es preveu la construcció de 445 habitatges de 85 metres quadrats, amb una capacitat total per allotjar 1.780 persones.\nLes parcel·les triades són avui d’ús agrícola i se situen al sector on hi ha planificada la urbanització de l’Àrea Residencial Estratègica (ARE) Camí de les fàbriques. Aquesta es troba a la banda sud-est de la població, ocupa una superfície total de 7,3 hectàrees i la inversió estimada s’enfila fins als 81,5 milions d’euros.\nPel que fa a Aran, el dossier del projecte olímpic contempla “dos emplaçaments factibles que actuarien de forma complementària”. El primer, un solar rectangular d’1,5 hectàrees on s’emplaça avui dia l’aparcament Baqueira 1500, ubicat a tocar de les pistes d’esquí.\nEl segon, el solar de l’antiga caserna militar de Vielha, abandonada i posteriorment enderrocada, de 180 per 120 metres al bell mig del nucli antic del municipi. Aquí s’hi proposa construir 300 habitatges d’entre 70 i 100 metres quadrats cadascun, amb una capacitat per acollir 1.250 persones i 5.000 metres quadrats d’aparcament i superfície comercial.\nLa titularitat d’una part dels terrenys és municipal i la de l’altra, estatal; per tant, el document recalca que la gestió hauria de ser pública. La factura pujaria fins als 56,5 milions d’euros.


L'intraemprenedoria serà un dels conceptes clau de l'adaptació de les noves generacions a un mercat de treball complex i poc amistós\nArnau Boixaderas i Puig, consultor laboral i empresari Barcelona. 07 de gener de 2022 05:30\nLes noves generacions s'enfronten a nous reptes en el mercat laboral que demanen un canvi d'aproximació al treball | iStock\nLa realitat que tenim sobre la taula en l'actualitat no és gens còmoda. De fet, quan parlem de dades d'aquest novembre encara teníem 20.342 persones aturades compreses d'entre 16 i 24 anys a l'atur només parlant de Catalunya. Però si alcem una mica l'edat, per exemple, dels 24 als 44, n'hi havia 133.547. Per tant, això vol dir que malgrat que hi hagi un lleu creixement en el mercat de treball en general –comparant dades de mesos anteriors–, no significa que sectors més benjamins no segueixin discriminats amb models de gestió que no acaben incentivant a res i que obliguen a posar fi al capital humà i tot allò que ens pot aportar –en clau positiva– a l'empresa catalana. Gent que hauria d'estar en períodes laborals no ho estan, tot i ser població activa. Però és que assumir grans despeses laborals, ara per ara...\nLes perspectives de caràcter laboral, de facto, tiren cap l'intraemprenedoria –un concepte que fa 10 anys ni el tindríem possiblement present– i a formar una dura realitat i un context, en general, molt tendenciós. Entre la pujada de l'IPC, la crisi sanitària de la Covid-19, una crisi econòmica de subsistència al caure i les oportunitats dels joves amagades, tot acaba essent complicat de gestionar professionalment i alhora emocionalment en un món altament complex. De manera que el paper dels empresaris és extremadament important, però també de tot aquell o aquella que cerqui una bona oportunitat laboral. Parlo principalment de nosaltres, dels joves.\nL'intraemprenedoria és un concepte que s'ha d'anar habituant en la societat laboral: és un canvi de model\nL'intraemprenedoria no significa en absolut coercir-se a emprendre o a ser empresari. És un concepte que, d'alguna manera, s'ha d'anar habituant en la societat laboral i que encara que pugui semblar quelcom críptic en realitat no ho és pas tant, però sí, és evident: és un canvi de model. Aquest nou criteri en el diccionari de l'àrea laboral no és res més que treballar per la idea d'un altre aportant el teu valor personal com a professional. La cara positiva de tot plegat és que la flexibilitat horària i la conciliació laboral es fa més senzilla i també pot créixer substancialment la teva remuneració –i el reconeixement per la teva feina ben feta– en poder treballar en diverses empreses i diferents projectes alhora, com per exemple ho fa un informàtic.\nTeixir oportunitats en l'era digital i en l'era del consumisme a dojo significa també saber ser competent per a visualitzar oportunitats en matèria d'ocupació i mirar de desxifrar tot allò que ens faci bé: vendre'ns bé. Ja no és ensenyar un currículum, cal ser més proactiu, i això esdevé una tasca que no es fa d'un dia per l'altre, però que amb estratègia i confiança amb un mateix pot ser tot un èxit personal i professional. La marca personal ben gestionada –que duu una bona feina gestionar-la degudament, a vegades mesos i anys i que s'ha de mantenir lògicament– pot portar una bona feina basada en projectes corporatius rellevants que portin un alt valor social al costat. No és endebades.\nSi la feina no ve, sense cap dubte, cal crear-la. Sí o sí, no hi ha més opcions possibles. Les posicions laborals de junior, ara per ara, juguen un paper especialment rellevant perquè poden marcar la diferència dins de qualsevol sector perquè resultem persones que ens hem adaptat, en definitiva, positivament a tot, amb moltes crisis pel mig de les nostres vides tot i la nostra curta longevitat i els problemes que, per si no n'hi hagués prou, tenim associats. Adaptar-nos a aquest nou model de treball no ens hauria de fer por. Perquè està clar que ha vingut per a quedar-se. Només cal força de voluntat: no només has de ser bo sabent fer la teva feina en l'actualitat, sinó que també has de saber treballar en equip, saber parlar idiomes, tenir capacitat d'adaptació, resiliència, però per sobre de tot, insisteixo, ser un mateix i saber vendre't. Ens en sortirem.


Procés de Reforma i Disseny de Cuines a Barcelona\nConeix el nostre funcionamient\nPer a poder realitzar el pressupost de reforma de cuines tenim estandarditzada una dinàmica pensada en facilitar-te al màxim la teva elecció i la presa de decisions.\nCom dissenyem la teva cuina ideal?\nHem sintetitzat en tres simples passos el disseny de la teva cuina, des de que ens contactes per primer cop, fins que et fem entrega de la teva cuina ideal. En tot moment la teva idea de cuina, les teves necessitats i els teus gustos de disseny seran els que decideixin com es materialitzarà aquell espai totalment personalitzat.\n1. Visitem la teva cuina\nEl primer pas que ens portarà a realitzar la teva reforma de cuina comença amb la visita a casa teva i la presa de mesures.\nEn el transcurs de la nostra visita, plantejarem una sèrie de preguntes que ens puguin orientar sobre quin disseny de cuina és el més adequat per a tu i l’espai del que disposes a la teva llar, ajudant-nos d’aquesta manera a definir el tipus de reforma de cuina que hem de plantejar-te.\nEscoltarem totes les teves demandes i necessitats que, per suposat, seran decisives a l’hora de fer el disseny de la teva cuina. En cap moment oblidem que és casa teva, i quina és la idea de cuina que tu vols.\nFarem un primer suggeriment de possibles opcions d’acabats dels materials i distribució de les zones de la teva cuina, que es podrien emprar per a la teva reforma.\nA la vegada que ja comencem a estudiar i planificar possibles solucions de personalització que podrien aplicar-se a la teva cuina.\nEl somni de la teva cuina ja està arribant!\nZones de reformes de cuina\nL’àmbit d’actuació de la nostra empresa per a realitzar les reformes de cuines és la província de Barcelona principalment, no descartant en un futur poder atendre altres zones de la geografia catalana. La nostra prioritat és la proximitat amb els nostres clients.\nEl desplaçament en concepte de primera visita al seu domicili + valoració aproximada dels treballs a realitzar tindrà un cost de 60€ a descomptar del preu final de la reforma.\n2. Dissenyem la teva nova cuina\nPer mitjà de sofisticats programes de disseny en 3D realitzem el projecte de la teva cuina basant-nos en tota la informació recollida a casa teva i les indicacions que ens has donat.\nAplicarem els colors i textures que et proposarem per al disseny de la teva cuina, i col•locarem les llums per il•luminar-la tal i com requereix aquest espai de la teva llar.\nFarem plànols lineals amb tota la informació tècnica necessària per poder portar a terme la reforma de cuina i crearem imatges en 3D amb una gran qualitat i realisme. Amb tota aquesta informació gràfica que t’aportem podràs visualitzar la teva cuina ideal d’ensomni. Com si es tractés d’una fotografia real!\nRealisme total als acabats del material proposat\nIl·luminació realista de la teva cuina\nInformació tècnica completa per a la reforma\nVisualització de les solucions aportades pel disseny\nLa realització del projecte complet (idees i solucions, plans, dissenys 3D i pressupost detallat) tindrà un cost de 160€ a descomptar del preu final de la reforma.\n3. Muntem la teva cuina ideal\nEl darrer pas i sens dubte el que més importància té és el muntatge de la teva cuina. Un bon disseny, una perfecta resolució de les teves necessitats i uns preciosos acabats, per molt cars o sofisticats que siguin, no serveixen de res si no estan ben realitzats.\nPer aquest motiu a femcuines li donem tanta importància al muntatge de la teva cuina. Després de la nostra llarga trajectòria en el disseny i muntatge de cuines, sabem que aquesta és la pedra angular amb la que devem esmerçar-nos els professionals d’aquest sector i, conscients d’això, posem especial atenció a aquesta fase de la reforma, convençuts de que d’això depèn la correcta realització de tot el procés que va començar amb una visita a casa teva.\nRealitzem el muntatge de la teva cuina amb eficàcia i rapidesa\nMantenim els espais de treball nets i endreçats\nComplim els terminis acordats a la signatura del contracte\nCoordinem els treballs dels industrials a la teva reforma


Oberta la convocatòria d’Ajuts destinats al transport adaptat a la ciutat de Lleida. | Aspid Autonomia\nOberta la convocatòria d’Ajuts destinats al transport adaptat a la ciutat de Lleida.\nL'objecte d'aquestes bases és regular la concessió d'ajuts per a persones amb mobilitat reduïda, per tal de facilitar prioritàriament el seu accés als serveis d'atenció especialitzada, així com afavorir la seva integració en l'entorn de la ciutat de Lleida.\nEstar empadronat a la ciutat de Lleida.\nPersones físiques que superin el Barem de Mobilitat Reduïda, el Barem de necessitat d'acompanyant i/o acreditin grau de Dependència, segons Certificat del Servei de Valoració i Orientació del Departament de Treball, Afers Socials i Famílies de la Generalitat de Catalunya.\nQue hagin requerit, a títol individual, l'ús de transport adaptat.\nNo haver percebut cap subvenció o ajuts pel mateix concepte, d'altres administracions públiques. (Cal tenir present que la presentació d'aquesta sol·licitud comporta l'autorització a l'Ajuntament a comprovar les dades amb el Departament de Treball, Afers Socials i Famílies de la Generalitat de Catalunya)\nEl termini de presentació de les sol·licituds és del 2 de setembre a l'1 d'octubre de 2021.\nDes del Servei d'ASPID Orienta et podem ajudar a realitzar la tramitació, recorda que disposem de personal especialitzat en discapacitat i/o dependència per atendre les teves consultes. Així que no dubtis en posar-te en contacte amb nosaltres trucant al telèfon de ASPID 973228980 o al correu electrònic mgomez@aspid.cat